Արդյոք Քոչարյանն առաջարկել է երկրորդ փուլ: Երբ, եւ ինչպես: Եթե նա երկրորդ փուլ առաջարկել է անմիջապես, դա այլ բան է, բայց եթե առաջարկել է այն անից հետո, երբ տեսել է հետընտրական շարժման թափը, ապա միանգամայն հասկանալի է, որ Տեր-Պետրոսյանը չէր համաձայնի երկրորդ փուլի առաջարկին, հատկապես իր աչքի առաջ ունենալով հայր եւ որդի Դեմիրճյանների համաձայնության պատմությունները: Միեւնույն ժամանակ, Տեր-Պետրոսյանն արդեն իրեն համարում էր ուժեղ եւ ըստ այդմ ինքը կթելադրեր պայմանները: Թերեւս նաեւ լավ պատկերացնելով, որ իրավիճակի վերաբերյալ իշխանության ներսում կա նկատելի տարաձայնություն՝ հեռացող Ռոբերտ Քոչարյանի եւ մնացող Սերժ Սարգսյանի միջեւ, կապված իրավիճակի հանգուցալուծման տարբերակների եւ հետագա սցենարների հետ: